Freddy Fazbear

*Etkö löytänyt etsimääsi? Katso täsmennyssivu.*

* FNaF
* FNaF 2
* FNaF 3

**Freddy Fazbear** (alun perin **Freddybear**) on vihollinen pelissä *Five Nights at Freddy's* ja Bonnien, Chican ja Foxyn ohella yksi Freddy Fazbear's Pizzan animatroniceista, jotka öisin heräävät ja alkavat liikkua ympäri pizzeriaa, yrittäen löytää pelaajan.

Freddy on Freddy Fazbear's Pizzan päämaskotti ja bändinsä päälaulaja Chican ollessa sivulaulaja ja Bonnien ollessa kitaristi. Freddy lähtee aina viimeisenä lavalta. Jotkut sarjan fanit arvelevat, että Freddyn sisään *The Missing Children Incidentin* aikana tungettu lapsi oli tyttö, sillä kameroissa Freddyn voi nähdä kurkistamassa naisten/tyttöjen WC:stä kohti kameraa ja Freddyn nauru on hidastettu versio pikkutytön naurusta. Freddyn silmät hohtavat pimeässä.

Freddyn voi nähdä repivän päänsä irti Läntisessä käytävässä olevassa julisteessa.

Freddy Fazbear esiintyy myös pelin jatko-osassa *Five Nights at Freddy's 2*.

## Ulkonäkö

Väriltään Freddy on ruskea ja sillä on musta hattu, rusetti ja mikrofoni. Freddyn animatronic-puku on sama kuin Bonnien, ne ovat ainoastaan eriväriset ja Freddyn korvat ovat erilaiset.

## Käytös

Ensimmäisessä pelissä Freddy lähtee **aina** viimeisenä lavalta. Ensimmäisessä kahdessa yössä Freddy hyökkää pelaajan kimppuun vain virran loppuessa. Kolmannesta yöstä lähtien Freddystä tulee aktiivinen ja se voi hyökätä kahdella tavalla; oikeasta alakulmasta satunnaisesti päästyään huoneeseen, tämä voi tapahtua turvaovien ollessa kiinni, ja virran loputtua. Freddy kulkee oikealla puolella ravintolaa kun virta ei lopu ja yrittää selvästi vältellä monitoria. Se marssii vasemman puoleiselta käytävältä pelaajan toimiston ovelle virran loputtua ja alkaa soittaa *Toreador March*-kappaleen musiikkirasiaversiota. Kahden eri hyökkäyksen vuoksi Freddy onkin koko pelin vaarallisin vihollinen.

## Triviaa

* Chuck E. Cheese -niminen oikea animatronic saattaa olla Freddyn inspiraatio.
* Freddyon yksi kahdesta ainoasta animatronicista, joilla on kaksi erilaista hyökkäystä eri puolilla toimistoa, toinen on Springtrap.
* Jos Freddyn nenää painetaan julisteessa (kolmessa ensimmäisessä pelissä) tai pehmolelussa (neljännessä pelissä), siitä kuuluu vinkaisuääni.
* Kun virta (engl. *Power*) loppuu, Freddy ilmestyy vasemman puolen ovensuulle soittaen Toreador March-kappaletta. Sen päätyttyä pelaaja voi selvitä vain tuurilla.
* Freddyn voi nähdä hallusinaatiossa Bonnien kanssa. Hallusinaatiossa Freddyllä on ihmisen silmät.

## Äänet

Musiikki, jota Freddy soittaa virran loputtua

Freddyn nauru, joka kuuluu hänen liikkuessaan.

Ääni, joka kuuluu kun Freddy hyökkää pelaajan kimppuun.
***Varoitus: Kovaääninen!***

**Freddy Fazbear**in vanhempi malli tekee esiintymisen *Five Nights at Freddy's 2* -pelissä, jossa se ja neljä muuta vanhaa animatronicia on hylätty ja korvattu uusilla *toy-animatroniceilla*.

Öisin ne kuitenkin syystä tai toisesta heräävät ja tulevat kohti pelaajan toimistoa yrittäen tappaa tämän.

## Ulkonäkö

Kaikista vanhoista animatroniceista Freddy vaikuttaisi olevan parhaassa kunnossa ja kärsineen vähiten vahinkoa.

Freddyn ulkonäkö ei juurikaan ole muuttunut, mutta joitakin muutoksia on havaittavissa; suurimmaksi osaksi hänen vatsassaan olevat mustat napit. Hänen kätensä ovat kärsineet enemmän vahinkoa kuin muut ruumiinosat. Hänen päänsä on kuutiomainen verrattuna edellisen pelin Freddyyn.

## Käytös

Freddy Fazbear on huomattavasti muita vanhoja animatroniceja epäaktiivisempi, vaikka onkin silti hyvin aktiivinen ja käyttäytyy muiden vanhojen animatronicien tavoin.

Freddy saattaa alkaa liikkua jo toisessa yössä, mutta ennen kolmatta yötä hänestä ei tule riittävän aktiivista, jotta hän pääsisi toimistoon asti. Toy Freddyn tavoin Freddy tulee toimistoon toimiston edessä olevan käytävän kautta.

Pelaajan täytyy laittaa Freddy Fazbear -maski päähänsä *heti*, kun tämä näkee Freddyn toimistossa välttääkseen varman kuoleman.

## Äänet

Freddyn hyökkäysääni toisessa pelissä.
***Varoitus: Kovaääninen!***

## Triviaa

* Pelin vanhemmissa iOS-versioissa Freddyllä kestää huomattavasti kauemmin lähteä liikkeelle.
* Kun Freddy on käytävässä ja pelaaja katsoo monitoria riittävän kauan, Freddyn hyökkäysanimaatio näytetään heti, kun pelaaja on laskenut monitorin, oli Freddy ehtinyt toimistoon tai ei.
* Freddy on ainoa animatronic, jonka voi nähdä *Game Over* -ruudussa.
* Freddy, Toy Freddy, Foxy ja BB ovat ainoat animatronicit, jotka palaavat yön aikana aloitussijainteihinsa.
* Freddy on ainoa vanha animatronic, jolla on kulmakarvat.

### Virheet

* Kun Freddy on toimistossa, hänen mikrofoninsa menee hänen kätensä läpi.

**Freddy Fazbear** esiintyy jälleen pelissä *Five Nights at Freddy's 3*. Hän on nyt osana Fazbear's Frightia. Hänet voi nähdä toimiston ulkopuolella milloin tahansa. Freddy on kolmannessa pelissä vain tyhjä, eloton puku, joten hän ei voi liikkua eikä täten myöskään hyökätä pelaajan kimppuun.

Freddyn korvaa kolmannessa pelissä Phantom Freddy.

## Ulkonäkö

Freddy näyttää tismalleen samalta kuin ensimmäisessä pelissä. Hänen pukunsa on täysin tyhjä, ja siitä puuttuvat raajat, silmät, korvat, muista peleistä tuttu hattu sekä tukiranka, joka on korvattu seivästä muistuttavalla telineellä.

## Minipeli

Pelaaja voi itse ohjastaa Freddyä ensimmäisen yön jälkeisessä minipelissä, jonka grafiikat muistuttavat vanhojen Atari -pelien grafiikkoja. Minipelin tapahtumat sijoittuvat ensimmäisen pelin pizzeriaan.

Minipelin alussa Freddy esiintyy lavalla Bonnien ja Chican ohella. Kun pelaaja siirtyy Freddyllä mihin tahansa toiseen paikkaan, hän tapaa violetin värisen Freddyä muistuttavan hahmon, joka käskee Freddyä seuraamaan tätä. Hän johdattaa Freddyn pizzerian itäosaan ja menee huoneeseen, jonne Freddy itse ei pääse. Kun Freddy yrittää mennä pois, Purple Guy hyökkää Freddyn kimppuun, tuhoten tämän.

Muiden öiden jälkeisissä minipeleissä tuhoutuneen Freddyn palaset näkyvät lattialla.

## Triviaa

* Kun toimiston ulkopuolella olevan Freddyn kasvoja katsoo tarkasti, voi huomata kädenjälkiä, aivan kuten edellisessäkin pelissä.
* CAM 02:ssa ja CAM 10:ssä esiintyvät Freddyn julisteet voivat harvinaisissa tapauksissa muuttua Springtrapin julisteiksi.
* Freddy ei minipeleissä kanna mukanaan mikrofonia. Tämä on ensimmäinen kerta, kun Freddyllä ei ole mikrofonia mukanaan.
	+ Tämä on myös todiste siitä, että mikrofonin voi irrottaa Freddyn kädestä.